Sven Lõhmus

**Sven Lõhmus** (sündinud 13. juulil 1972) on eesti helilooja ja muusikaprodutsent. 

Ta on ka laulja ja instrumentalist, kuid suurim edu on saatnud teda kui laulukirjutajat. 

## Haridus
Ta on lõpetanud Türi 1. Keskkooli ja Tallinna Pedagoogikaülikooli orkestrijuhtimise erialal.

Lastemuusikakoolis on ta õppinud akordioni ja klaverit.

## Töökohad
Pärast keskkooli lõpetamist ja üliõpilasena töötas Lõhmus pillipoes müüjana, seejärel välisministeeriumi infoosakonnas kolmanda atašeena. Pärast seda töötas Hansa Kindlustuses.

2005. aastal asutas ta koos Tambet Mummaga ettevõtte Moonwalk, mis tegeleb muusika produtseerimise ja turundamisega, ning töötab seal tänini.

Ta on Türi gümnaasiumi vilistlaskogu asutajaliige (2019). 

## Muusikakarjäär
Sven Lõhmus tegi koos noorema vennaga bändi juba koolieelikuna:

Keskkooli viimasest klassist peale laulis ja mängis Sven Lõhmus ansamblis Mr. Happyman, hiljem ka ansamblis Black Velvet.

Ta peab oma esimeseks hittlooks Mr. Happymani jaoks loodud laulu "Las mina proovin siis ka", mis sündis 1995. aastal.

Tema hittide hulka kuuluvad ka Black Velveti "17", Vanilla Ninja "Club Kung Fu", Laura Põldvere "Moonwalk", Grete Paia "Päästke noored hinged", Urban Symphony "Rändajad" ning Getter Jaani ja Koit Toome "Valged ööd".

 
### Artistid ja koostöö
Helilooja ja muusikaprodutsendina on ta koostööd teinud Vanilla Ninja, Laura Põldvere, Suntribe'i, Urban Symphony, Getter Jaani, Grete Paia, Koit Toome, Moon Taxi, Ivo Linna, Anne Veski, Dave Bentoni, Karl Madise, Mihkel Raua, Caateri, Uku Suviste, Anet Vaikmaa, Ott Leplandi, Stefani ja paljude teistega. 

## Looming
### Laulud [[Eurovisiooni lauluvõistluse Eesti eelvoor]]u finaalis
* "Maailm kahele", esitajad Mona ja Karl Madis, 1998
* "Soolo", esitaja Black Velvet, 1999
* "Church Of Love", esitaja White Satin, 2000
* "Life Is A Beautiful Word", esitaja Soul Control, 2001
* "Another Country Song", esitaja Nightlight Duo, 2002
* "Club Kung Fu", esitaja Vanilla Ninja, 2003
* "I Can Be The One", esitaja Nightlight Duo, 2003
* "Moonwalk", esitaja Laura Põldvere, 2005
* "Let's Get Loud", esitaja Suntribe, 2005
* "Sunflowers", esitaja Laura Põldvere, 2007
* "Rändajad", esitaja Urban Symphony, 2009
* "Destiny", esitaja Laura Põldvere, 2009
* "Rockefeller Street", esitaja Getter Jaani, 2011
* "Päästke noored hinged", esitaja Grete Paia, 2013
* "Kui tuuled pöörduvad", esitaja Sandra Nurmsalu, 2014
* "Supersonic", esitaja Laura Remmel, 2016
* "Stories Untold", esitaja Grete Paia, 2016
* "Verona", esitajad Laura Põldvere, Koit Toome 2017
* "Serotoniin", esitaja Anet Vaikmaa, 2024

## Tunnustus
* 2003, 2004, 2010, 2012, 2013, 2014, 2015, 2016, 2017, 2025 – Kuldne Plaat – aasta autor 
* 2017, 2018 ja 2019 – Kuldne Plaat – aasta esitaja
* 2019 – Tallinna Ülikooli sajandi vilistlane
* 2025 – Eesti Muusikaauhind – panuse eest Eesti muusikasse

## Isiklikku
Sven Lõhmuse ema on töötanud arstina ja isa oli automehaanik. Vend Suleviga on ta nüüdseks kokku kolme bändi teinud ja hiljemgi koos musitseerinud.

Sven Lõhmust huvitab lennundus, ta on läbinud lendurikursused. 

## Viited

## Välislingid
* moonwalk.ee
* Hitimeister peab Türi endiselt kodupaigaks Järva Teataja, 12. mai 2007
* Telesaade "Tähelaev: Sven Lõhmus" ERR-i arhiiv, esmaeeter: 10. november 2013, Eesti Televisioon
* "Eesti Laul 2018": Sven Lõhmus, Koit Toome ja Laura. "Verona" ERR-i arhiiv, esmaeeter: 24. märts 2018, Eesti Televisioon
* Raadiosaade "Elu edetabelid" Sven Lõhmuse ja tema muusikaga ERR-i arhiiv, eeter: 16. märts 2019, Raadio 2
* Sven Lõhmus ööklubides esinemistest: ema käis palju vaatamas ERR Menu, 10. juuli 2022
* Laura-Marleene Jefimov. Intervjuu | Sven Lõhmus: tänavusel Eesti Laulul on ühel lool suur potentsiaal ka Eurovision kinni panna Eesti Päevaleht / LP, 11. veebruar 2023
* Sven Lõhmus: tehisintellekt ei oska veel imiteerida inimlikku kiiksu ERR Menu, 27. oktoober 2024